Մեր սահմանած նշաձողը յաղթահարած մարդոց իշխանութեան հասնելու գործին մէջ մեծ պարտականութիւն ունին ոչ միայն ընտրողները այլեւ՝ ընտրելու իրաւունք չունեցողները այսինքն համայն Հայութիւնը: Չէ՞ որ այդ արժանաւոր անհատները մեր մէջէն է որ պիտի հասնին մեր նշած մակարդակին։ Չէ՞ որ ազգովին պիտի լուծենք մեր առջեւ ծառացած ազգային հարցերը, գիտակցելով որ ազգի ապագային համար պատասխանատու է ոչ միայն այսօրուայ, ոչ ալ մօտերս ընտրուելիք թերեւս անունով տարբեր բայց էութեամբ նոյն վարչախումբը, այլեւ մեզմէ իւրաքանչիւրը։